**Voľba hlavného kontrolóra Obce Štvrtok na Ostrove (27.3.2015)**

Obecné zastupiteľstvo v Štvrtku na Ostrove na základe uznesenia č. PL-1/2015-III zo dňa 6. 02.2015 vyhlasuje voľbu hlavného kontrolóra Obce Štvrtok na Ostrove v zmysle zákona SNR č. 369/1990 Zb. o obecnom zriadení v znení neskorších predpisov na deň **27.3.2015**.

Výkon funkcie hlavného kontrolóra Obce Štvrtok na Ostrove je určený  na 30%-ný pracovný úväzok.
Podmienky, ktoré musí spĺňať kandidát na funkciu hlavného kontrolóra:
**I. Kvalifikačné predpoklady :**a) vzdelanie v zmysle § 18a zákona SNR č. 369/1900 Zb. o obecnom zriadení v platnom znení
b) prax vo verejnej správe v riadiacej, ekonomickej, právnickej a kontrolnej činnosti,
c) organizačné a riadiace schopnosti,
d) bezúhonnosť

**II. Náležitosti písomnej prihlášky :**a) osobné údaje kandidáta
b) písomný súhlas uchádzača na spracovanie osobných údajov v zmysle § 11 zákona č.122/2013 Z. z. o ochrane osobných údajov a o zmene a doplnení niektorých zákonov,
c) výpis z registra trestov nie starší ako tri mesiace,
d) údaje o najvyššom dosiahnutom vzdelaní s úradne overenou fotokópiou príslušného  dokladu o dosiahnutom vzdelaní,
e) profesijný životopis,
f)  čestné vyhlásenie o odbornej praxi.

Kandidáti na funkciu hlavného kontrolóra Obce Štvrtok na Ostrove doručia svoje písomné prihlášky v zalepenej obálke označenej “Voľba hlavného kontrolóra” – NEOTVÁRAŤ najneskôr do  12.03.2015 do 15.30 hod. na Obecný úrad, Mýtne nám. 454/1, 930 40 Štvrtok na Ostrove.

v Štvrtku na Ostrove, dňa 9.2.2015

*Mgr. Őry Péter v.r.*

 *starosta obce*